CELEX: 62008CN0292
Language: da
Date: 2008-07-02 00:00:00
Title: Sag C-292/08: Anmodning om præjudiciel afgørelse indgivet af Hoge Raad der Nederlanden (Nederlandene) den 2. juli 2008 — German Graphics Graphische Maschinen GmbH mod A. van der Schee

25.10.2008   
            
            
               DA
            
            
               Den Europæiske Unions Tidende
            
            
               C 272/6
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 2. juli 2008 — German Graphics Graphische Maschinen GmbH mod A. van der Schee
   (Sag C-292/08)
   (2008/C 272/07)
   Processprog: nederlandsk
   Den forelæggende ret
   Hoge Raad der Nederlanden (Nederlandene)
   Parter i hovedsagen
   
      Sagsøger: German Graphics Graphische Maschinen GmbH
   
      Sagsøgt: A. van der Schee
   Præjudicielle spørgsmål
   
               1)
            
            
               Skal konkursforordningens artikel 25, stk. 2 (1), fortolkes således, at den deri anvendte formulering »for så vidt den [dvs. fuldbyrdelsesforordningen (2)] finder anvendelse herpå« betyder, at fuldbyrdelsesforordningens anerkendelses- og fuldbyrdelsesbestemmelser først kan anses for at finde anvendelse med hensyn til andre end de i konkursforordningens artikel 25, stk. 1, nævnte retsafgørelser, såfremt det er blevet prøvet, om disse retsafgørelser i henhold til fuldbyrdelsesforordningens artikel 1, stk. 2, litra b), er udelukket fra denne sidstnævnte forordnings materielle anvendelsesområde?
            
         
               2)
            
            
               Skal fuldbyrdelsesforordningens artikel 1, stk. 2, litra b), sammenholdt med konkursforordningens artikel 7, stk. 1, fortolkes således, at den omstændighed, at en af et ejendomsforbehold omfattet genstand på det tidspunkt, hvor der indledes insolvensbehandling mod køberen, befinder sig i den medlemsstat, hvori insolvensbehandlingen indledes, fører til, at sælgerens fordring, der som German Graphics fordring støttes på dette ejendomsforbehold, skal anses for en fordring, der vedrører konkursen, og derfor i medfør af fuldbyrdelsesforordningens artikel 1, stk. 2, litra b), er udelukket fra denne forordnings materielle anvendelsesområde?
            
         
               3)
            
            
               Er det i relation til spørgsmål 2 af betydning, at det i henhold til konkursforordningens artikel 4, stk. 2, litra b), er lovgivningen i den medlemsstat, hvor insolvensbehandlingen indledes, som er bestemmende for, hvilke aktiver der indgår i konkursmassen?
            
         
      (1)  Rådets forordning (EF) nr. 1346/2000 af 29.5.2000 om konkurs (EFT L 160, s. 1).
   
      (2)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).